Diari Oficial de la Generalitat Valenciana


Sumari del DOGV 9343, del 19-05-2022 (2022/4173)

RESOLUCIÓ de 10 de maig de 2022, del sotssecretari de Conselleria d'Economia Sostenible, Sectors Productius, Comerç i Treball, per la qual s'autoritza una transferència de crèdit del capítol II, «Compra de béns corrents i despeses de funcionament», entre programes de la secció 11. Expedient 11.008/22-066.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9343

Data del DOGV
:   19-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4173


Data del document
:   10-05-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 10 de maig de 2022, del sotssecretari de Conselleria d'Economia Sostenible, Sectors Productius, Comerç i Treball, per la qual s'autoritza una transferència de crèdit del capítol II, «Compra de béns corrents i despeses de funcionament», entre programes de la secció 11. Expedient 11.008/22-066. [2022/4173]  
La Conselleria d'Economia Sostenible, Sectors Productius, Comerç i Treball precisa acomplir una interlocutòria, notificada el proppassat 22 d'abril de 2022, de la Secció Primera de la Sala Contenciosa-Administrativa del Tribunal Superior de Justícia de la Comunitat Valenciana, per la qual ha sigut declarada ferma la Interlocutòria de 29 de març de 2022, que va posar fi a l'incident d'execució de sentència plantejat per la part actora en relació a la Sentència 752/2013, de 27 de juny, de 2013, dictada per la mateixa secció i sala del TSJCV, en el procediment drets fonamentals 92/2009, promogut per Nieves Algué Mesegué i Luis Murria Peiró. La sentència estimava el recurs contenciós administratiu interposat pels recurrents contra la inactivitat de l'aleshores conselleria competent en la matèria, la Conselleria d'Infraestructures i Transport de la Generalitat Valenciana, en relació a la posada en funcionament del parc eòlic «Cerro Rajola-Mazorral»-Castelló.  
La interlocutòria de 29 de març de 2022 dictada per la Secció Primera de la Sala Contenciosa-Administrativa del TSJCV establia, entre altres aspectes, el reconeixement d'indemnitzacions a favor dels esmentats actors, per import de 130.312,71 euros i 70.120,33 euros, respectivament, així com el mandat a la Generalitat perquè l'abonament es realitzara en el termini màxim d'un mes comptador des de la fermesa de la interlocutòria.  
Així, per tal d'acomplir la interlocutòria i sentència, en data 27 d'abril de 2022 la Sotssecretaria de la Conselleria d'Economia Sostenible, Sectors Productius, Comerç i Treball ha dictat una resolució que ordena la realització de les actuacions pertinents per fer efectius dits abonaments amb càrrec al programa pressupostari 731.10, Energia i mines, l'òrgan gestor del qual és la Direcció General d'Indústria, Energia i Mines, centre directiu de la Generalitat Valenciana que actualment ostenta les competències en l'àmbit de la política energètica en la Comunitat Valenciana.  
Tanmateix, la insuficiència de crèdits en el capítol II del programa per fer front al compliment de les indicades indemnitzacions obliga a una transferència de crèdits en situació de disponibilitat del mateix capítol d'altres programes pressupostaris de la secció 11, tractant de garantir el més àgil compliment de la sentència judicial esmentada.  
  
Vist l'informe elaborat pel Servei de Gestió Econòmica i Pressupostària relatiu a l'expedient de modificació de crèdit núm. 11.008/22, sobre transferència de crèdits entre capítols II de programes de la secció 11 per a pagament d'una sentència judicial, així com l'informe de conformitat de la Intervenció Delegada emés en data 9 de maig de 2022.  
  
D'acord amb l'anteriorment exposat, i en virtut del que disposen els articles 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i els articles 21 i 25.1.a) de la Llei 8/2021, de 30 de desembre, de pressupostos de la Generalitat per a l'exercici 2022, resolc:  
  
Autoritzar l'aprovació d'una modificació pressupostària que consisteix en una transferència de crèdits entre capítols II de diversos programes de la secció 11, per import de 200.433,04 euros, i que implica:  
  
  
Primer. Una minoració de crèdits, per un import global de 200.433,04 euros, en les aplicacions pressupostàries i pels imports parcials que per a cada programa s'assenyalen a continuació:  
81.43.18.880.88.5 75.000,00  
31.50.48.646.68.3 10.000,00  
66.41.09.009.64.3 25.000,00  
81.81.82.433.55.4 15.433,04  
86.21.54.590.34.7 75.000,00  
Segon. Un increment de crèdits en l'aplicació pressupostària 40.26.26.502.19.8, per import de 200.433,04 euros.  
  
València, 10 de maig de 2022.- El sotssecretari de la Conselleria d'Economia Sostenible, Sectors Productius, Comerç i Treball (p. d. R 15.04.2021; DOGV 9065): Natxo Costa Pina.